CELEX: 62020TN0249
Language: da
Date: 2020-04-28 00:00:00
Title: Sag T-249/20: Sag anlagt den 28. april 2020 — Sabra mod Rådet

29.6.2020   
            
            
               DA
            
            
               Den Europæiske Unions Tidende
            
            
               C 215/55
            
         
      Sag anlagt den 28. april 2020 — Sabra mod Rådet
      (Sag T-249/20)
      (2020/C 215/63)
      Processprog: engelsk
      
         Parter
      
      
         Sagsøger: Abdelkader Sabra (Beirut, Libanon) (ved M. Lester, QC, og solicitor A. Bradshaw)
      
         Sagsøgt: Rådet for Den Europæiske Union
      
         Sagsøgerens påstande
      
      
                  —
               
               
                  De anfægtede foranstaltninger annulleres, for så vidt som de vedrører ham.
               
            
                  —
               
               
                  Rådet for Den Europæiske Union tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Sagsøgeren har nedlagt påstand om annullation af Rådets gennemførelsesafgørelse (FUSP) 2020/212 af 17. februar 2020 om gennemførelse af afgørelse 2013/255/FUSP om restriktive foranstaltninger over for Syrien (1) og Rådets gennemførelsesforordning (EU) 2020/211 af 17. februar 2020 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien (2).
      Til støtte for søgsmålet har sagsøgeren gjort gældende, at den omstændighed, at han er omfattet af de restriktive foranstaltninger, er resultatet af et åbenbart urigtigt skøn fra Rådet. Særligt har sagsøgeren gjort følgende gældende:
      
                  —
               
               
                  Han tilhører ikke kategorien fremtrædende erhvervsfolk, der driver virksomhed i Syrien, som omhandlet i artikel 15, stk. 1, litra a), i Rådets forordning (EU) nr. 36/2012 af 18. januar 2012 (3).
               
            
                  —
               
               
                  Han har ikke tilknytning til det syriske regime, udøver ikke indflydelse på regimet og udgør ingen risiko for omgåelse som omhandlet i artikel 15, stk. 1, litra b), i Rådets forordning nr. 36/2012.
               
            
                  —
               
               
                  Han yder ingen støtte til og nyder ikke gavn af det syriske regime.
               
            
         (1)  EUT 2020, L 43I, s. 6.
      
         (2)  EUT 2020, L 43I, s. 1.
      
         (3)  Rådets forordning (EU) nr. 36/2012 af 18.1.2012 om restriktive foranstaltninger på baggrund af situationen i Syrien og om ophævelse af forordning (EU) nr. 442/2011 (EUT 2012, L. 16, s. 1).